Temppeli (veistos)

Temppeli on Kim Simonssonin veistos Turun Kupittaanpuistossa. Se on moniosainen reliefi pienen muuntamorakennuksen ulkoseinissä. Muuntamo sijaitsee Uudenmaankadun ja Kupittaankadun kulmassa. Teos paljastettiin Turun kulttuuripääkaupunkivuonna 2011.Temppeli , Turun museokeskus. Viitattu 17.7.2014. 

Turku Energian muuntamorakennus on muuttunut valkoisten keramiikkatiilien myötä ”temppeliksi”, jonka sisäänkäyntiä vartioivat vakavat pikkulapset. Uudenmaankadun puoleisella seinällä enkelityttö suojelee tienkäyttäjiä. Teoksen muita aiheita ovat koirat ja peurat. Taideteos on yksi Savi kaupungissa -hankkeen kolmesta julkisesta taideteoksesta Turussa. Muut teokset ovat Pekka Paikkarin Iglu Puutorilla ja Karin Widnäsin Kimono Aurajokirannan vedenpuhdistamossa.Savi kaupungissa - Iglu, Temppeli ja Kimono, Turku 2011 -sivusto. Viitattu 23.9.2014.Temppeli-teosta turmeltiin – sähköjakelukeskuksen vartijat menettivät jalkansa , Turun Sanomat 12.7.2011. Viitattu 5.12.2015.

Muuntamorakennuksen seiniin tehtiin vuonna 1996 graffititaidetta osana kaupungin taidemuseon ympäristötaideprojektia, mutta 15 vuoden jälkeen maalaukset olivat kärsineet siinä määrin vaurioita, että muuntamon pintaan tilattiin kulttuuripääkaupunkivuodeksi uusi teos.

Lähteet

Luokka:Turun patsaat ja veistokset